Крыварожскі метратрам

Крыварожскі хуткасны трамвай, Крыварожскае метро, Крыварожскі метратрам () — пазавулічная хуткасная гібрыдная лёгкарэйкавая транспартная сістэма ў Крывым Рогу, Украіна. Мае дзве лініі, на якіх пракладзена чатыры маршруты, на якіх 11 дзейных і 1 бяздзейная станцыя, у тым ліку 4 падземныя, тры паўпадземныя і дзве эстакадныя. Сістэма пабудавана па стандартах метрапалітэна, але як рухомы састаў выкарыстоўваюцца трамвайныя вагоны, а не цягніка метро. Адзінае месца ва Украіне, дзе ўзаконены левабаковы рухПаміж «Дзяржынскаю» і «Домам Саветаў» тунэлі ў розных напрамках мяняюцца месцамі пад зямлёй без прамога перасячэння, праходзячы адзін з аднаго. Гэта змяняе рух з правабаковага на левабаковы. Эксплуатуецца камунальным прадпрыемствам «Хуткасны трамвай».

 Гісторыя 

 Савецкі перыяд 
міні|злева|Станцыя «Гарадская рада»
міні|злева|Станцыя «Праспект Металургаў»
Праект будаўніцтва быў распрацаваны ў 1972 году харкаўскім інстытутам «УкркамунНДІпраект», Міністэрствам жыллёва-камунальнай гаспадаркі УССР і «Харкаўметрапраект» Міністэрства будаўніцтва УССР. Па савецкіх стандартах будаванне метрапалітэна ўзгаднялася толькі для гарадоў-мільённікаў, а насельніцтва Крывога Рога ў 1970-х гадах, калі праектавалася сістэма, склала 700.000 жыхароўС. Балашэнка. Гісторыя. Крыварожскі метрапалітэн (метратрамвай). Сайт пра чыгунку . Была спраектаваная лёгкарэйкавая сістэма, якая адказвае стандартам метрапалітэна, але выкарыстоўвае трамвайны рухомы састаў.

Будаўніцтва пачалося ў 1974 годзе. Адкрыццё першай чаргі са станцыямі «Плошча Працы», «Кастрычніцкая», «Плошча Арцёма» і часовым прыпынкам паблізу сучаснай станцыі «Мудроныя» адбылося 26 снежня 1986 года. Лінію абслугоўвалі 7 цягнікоў.

Другая чарга была адкрыта з спазненнем праз частыя затапленні тунэляў грунтавымі водамі і фінансавым крызісам канца 1980-х. 13 лютага 1988 года адкрылі станцыю «Дом Саветаў» з аднакалейным рухам да яе ад «Дзяржынскай». 2 мая 1989 года другая чарга пачала дзейнічаць пасля адкрыцця станцый «Дзяржынская», «Праспект Металургаў» і «Кальцавая», збудаванні старой станцыі «Дзяржынская» былі дэмантаваныя.

 У часы незалежнасці 
Будаўніцтва трэцяй чаргі вялося ў часы незалежнасці Украіны, пачынаючы з 1992 года. Нягледзячы на складанае эканамічнае становішча, станцыі гэтага ўчастка таксама будаваліся па стандартах метрапалітэна. 26 кастрычніка 1999 года з удзелам Прэзідэнта Украіны Леаніда Кучмы адбылося адкрыццё толькі двух станцый («Індустрыяльная» і «Зарэчная») з пяці, запланаваных у трэцяй чарзе. Пасля ўвядзення ў эксплуатацыю новага ўчастка станцыя «Плошча Працы» апынулася размешчанай у баку ад галоўнай лініі (хоць і ў непасрэднай блізкасці ад яе). У сувязі з гэтым быў уведзены падзел маршрутаў на № 1 («Кальцавая» — «Плошча Працы») і № 2 («Кальцавая» — «Зарэчная»). 19 чэрвеня 2000 года адкрылі станцыю «Электразаводская»Станцыя «Электразаводская» на сайце «Свет метро» , 19 мая 2001 года — «Гарадская бальніца». Станцыя «Воўнапрадзільная» была закансервавана ў 2001 годзе праз тое, што побач з ёй няма жылой забудовыКалі пачыналася будаўніцтва трэцяй чаргі хуткаснага трамвая, уздоўж лініі паміж станцыямі «Індустрыяльная» і «Воўнапрадзільная» планавалася пабудаваць вялікі жылы масіў «Індустрыяльны», але пасля распаду СССР гэтыя планы адмененыяСтанцыя «Шерстепрядильная» на сайце «Свет метро» .
міні|злева|Гарадская бальніца, самая новая станцыя
У 2003 годзе быў уведзены новы лагатып: чырвоныя літары «ШТ» (скарочана ад украінскай назвы «швидкісний трамвай») на белым фоне замянілі на зялёную «М» (скарочана ад «метро»).

Рашэннем гарадскога савета ад 28 лютага 2007 станцыі «Кастрычніцкая» было прысвоена новая назва — «Станцыя імя Гутоўскага» ў гонар Рыгора Гутоўскага — апошняга савецкага мэра Крывога Рога, падчас якога ў горадзе было пабудаваны і адкрыты метрапалітэнРашэнне Крыварожскага гарадскога савета № 912 ад 28 лютага 2007. Афіцыйны сайт Выканаўчага камітэта Крыварожскае гарадскога савета.
У 2012 годзе пачалася інтэграцыя хуткаснага трамвая да трамвайнай сеткі, 25 мая, напярэдадні дня горада, адбылося ўрачыстае адкрыццё новай трамвайнай лініі. У раёне былой станцыі «Кальцавая» (якая была зачынена, а шлях — разабраны) на месцы гейта была збудаваная лінія, якая дазваляе ажыццяўляць выезд хуткаснага трамвая на лінію гарадскога трамвая. Хуткасны трамвай пайшоў па лініі гарадскога трамвая да прыпынку «Кальцо КМК», у маршруце з’явілася 4 новых прыпынку. Такая перабудова мела як прыхільнікаў так і незадаволеных сярод крыварожцаў. Першыя задаволеныя магчымасцю дабрацца прахадной камбіната без перасадак; другія — вінавацяць немэтазгоднасці расходавання сродкаў (₴ 3800000. ~ $ 250 тыс.) на такую нязначную мадэрнізацыю, а таксама папракаюць запаволеннем руху хуткасных трамваяў, і магчымасцю іх хутчэйшага зносу і псуты. Ужо ў дзень адкрыцця лініі з рухомым складам хуткаснага трамвая на лініі гарадскога трамвая адбылося некалькі паломак і праблем руху. Аварыі на лініі здараюцца даволі часта.

У жніўні 2012 года была адноўлена дзейнасць станцыі «Кальцавая» — цяпер пасадка і высадка пасажыраў ажыццяўляецца адначасова на адной, новапабудаванай платформе. Уведзены маршрут 3М («Зарэчная» — «Кальцо КМК»), маршруты 1М і 2М пачалі курсіраваць па сваіх старых кірунках. Акрамя таго, здзейсніць пасадку на «Кальцавой» можна толькі на маршруты 1М і 2М, а маршрут 3М праходзіць паўз станцыі. У 2016 годзе, пасля прыняцця закона пра дэкамунізацыю, былі змененыя назвы трох станцый: «Імя Гутоўскага» стала «Сонечнай»; «Плошча Арцёма» было зменена на «Вячэрні Бульвар»; станцыя «Дзяржынская» стала «Мудроная».

 Характарыстыка 

 Маршруты 
#Канчатковыя станцыіКолерУведзена ў стройКолькасць дзеючых станцыйПрацягласць (км)1М«Кальцавая»-«Плошча Працы»Сіні29.12.1986810,82М«Кальцавая» — «Зарэчная»Чырвоны26.10.19991016,03М«Зарэчная» — НКГУКЗялёны25.05.201228274М«Зарэчная» — ПГУК20.08.20152727Агулам  1117,7

 Рухомы састаў 
У Крыварожскім метрапалітэне выкарыстоўваюцца трамвайныя вагоны. Гэта з’яўляецца адным з асноўных аргументаў пра тое, што сістэма не з’яўляецца метрапалітэнам. Аднак, вядомы даследчык метро Роберт Швандль не вылучае такі крытэрый класіфікацыіRobert Schwandl. What is a metro? A subway? An underground? UrbanRail.Net .
міні|злева|Tatra T3SU. Кальцавая
міні|справа|Tatra KT3UA на станцыі «Зарэчная» (2012)
Самымі шматлікімі з’яўляюцца вагоны Tatra T3. У 1986 годзе было набыта 15 вагонаў мадыфікацыі Tatra T3SU (№ 001—015), у 1987 годзе яшчэ 35 (№ 016—050). За фінансавага крызісу, у 1993 годзе было набыта не новыя вагоны, а выкарыстоўваюцца — 2 Tatra T3SU з Запарожжа (№ 051—052) і 11 адрамантаваных Tatra T3 з Прагі (№ 053—063). Апошнія мелі змененую сістэму ацяплення, вялікія люстэркі задняга выгляду, па адным сядзення ў кожным шэрагу і большая колькасць поручняў. Пасля вялікія люстэркі задняга выгляду пачалі ўсталёўваць і на іншых вагонах. Усе Крыварожскія Tatra T3 трохдзверныя; у пярэдняй маршрутапаказальніках убудавана дадатковая трэцяя фара. З 2005 года вагоны № 001—047 і № 064—066 былі мадэрнізаваны на Tatra T3R.P Дарніцкім трамвайным дэпо ў Кіеве. У 2005 годзе там жа шляхам злучэння двух вагонаў Tatra T3 з дапамогай нізкападлогавай секцыі быў створаны вагон Tatra KT3UA № 067, а ў 2009 годзе быў створаны аналагічны вагон № 068 з былых № 051 і № 052Спіс вагонаў метротрама. Крыварожскі хуткасны трамвай. Свет метро .

У 1993—1995 гадах набылі 11 вагонаў 71-611 (№ 201—211). Гэта асаблівая мадыфікацыя 71-608 у якой шэсць дзвярэй па тры ў кожны бок з павернутымі ў салон сядзеннямі. Усяго было выпушчана 13 такіх вагонаў спецыяльна для Крыварожскага метрапалітэна і Валгаградскага хуткаснага трамвая, дзе таксама ёсць падземныя ўчасткі.

Трамваі курсіруюць па адным або счэпленымі па два. У маі 2012 года трамваі счэпленыя з 3-х вагонаў былі раз’яднаныя, бо не маглі манеўраваць на лініі гарадскога трамвая.

 Аплата праезду 
міні|Жэтон для праезду
Аплата праезду ажыццяўляецца жэтонамі, якія апускаюцца ў турнікеты пры ўваходзе на станцыі метро. Жэтоны прадаюцца ў касах на кожнай станцыі. У савецкі час замест жэтонаў выкарыстоўваліся манеты наміналам 5 капеек. Аўтаматы для размену дробязі захаваліся на станцыі «Дом Саветаў». Падчас інфляцыі пачатку 1990-х выкарыстоўвалі квіткі. У канцы 1990-х на жэтоны наносілася рэклама банка «INKO». Пасля яго закрыцця іх вывелі з абарачэння, але пасля зноў увялі з-за зношанасці небрэндаваных жэтонаўАплата праезду. Крыварожскі хуткасны трамвай. Свет метро .

Жэтоны вырабляліся ў Харкаве, гэта адны з першых пластмасавых жэтонаў для транспарту на тэрыторыі УкраіныТарасаў А. В. Жэтоны хуткаснага трамвая Крывога Рога / Андрэй Валер’евіч Тарасаў // Пецярбургскі калекцыянер. — 2011. — № 5. — С. 32-34. . На 2015 год метратрам — гэта адна з апошніх сістэм грамадскага транспарту ў краіне, дзе не выкарыстоўваюцца бескантактавыя электронныя карткі. Для ільготнага праезду выкарыстоўваюцца папяровыя квіткі.

У снежні 2016 кошт праезду складаў 2,50 украінскія грыўні.

З траўня 2021 праезд бясплатны для ўсіх пасажыраў.

 Спасылкі 



Катэгорыя:Метрапалітэны Украіны
Катэгорыя:Крывы Рог
Катэгорыя:З’явіліся ў 1986 годзе